Taihangšanas
Taihangšanas (kin. 太行山, pinyin: Tàiháng Shān) – kalnagūbris Kinijoje, rytinėje Lioso plynaukštės dalyje, įeina į Šansi, Henano, Hebėjaus provincijų teritoriją. Kalnų grandinė tęsiasi virš 400 km šiaurės–pietų kryptimi ir iškyla į 1500–2000 m aukštį virš jūros lygio. Svarbiausia viršukalnė Siao Utaišanas (2882 m), esanti į vakarus nuo Pekino. Kalnai sudaryti iš nuosėdinių gneiso ir granito uolienų. Vakariniai šlaitai lėkšti, rytiniai – statūs. Kasama akmens anglis, asbestas, grafitas. Taihangšaną kerta 28 km ilgio Taihango geležinkelio tunelis, atidarytas 2007 m. ir tuomet buvęs ilgiausiu šalyje.